
Абай облысының жастар саясаты мәселелері жөніндегі  басқармасының Жастар бастамаларын қолдау бөлімінің Ережесі
1. Жалпы ережелер
1. Жастар бастамаларын қолдау бөлімі (бұдан әрі – бөлім) Абай облысының Жастар саясаты мәселелері жөніндегі басқармасының құрылымдық бөлімшесі болып табылады. 
2. Бөлім өз қызметінде Қазақстан Республикасының Конституциясын, Қазақстан Республикасының «Қазақстан Республикасының мемлекеттік қызметі туралы», «Мемлекеттік жастар саясаты туралы», «Сыбайлас жемқорлыққа қарсы іс-қимыл туралы» заңдарын, Қазақстан Республикасының Әкімшілік рәсімдік-процестік кодексін, «Қазақстан Республикасындағы жергілікті мемлекеттік басқару және өзін-өзі басқару туралы» заңын, Қазақстан Республикасы мемлекеттік қызметшілерінің Әдеп кодексін, Қазақстан Республикасы Президенті мен Үкіметінің актілерін, өзге де нормативтік құқықтық актілерді, сондай-ақ осы Ережені басшылыққа алады. 
3. Бөлімнің құрылымы, штат саны және қызметкерлер арасындағы лауазымдық міндеттердің бөлінуі Қазақстан Республикасының заңнамасында белгіленген тәртіппен, штат санының лимиті шегінде басқарма басшысымен бекітіледі. 
4. Бөлім құрамында құрылымдық бөлімшелер қарастырылмаған. 

2. Жастар бастамаларын қолдау бөлімінің міндеттері, 
функциялары, құқықтары мен міндеттері

        5. Мақсаттары:
1) жастардың құқықтары мен заңды мүдделерін қорғау; 
2) жастарды елдің әлеуметтік-экономикалық және қоғамдық-саяси өміріне тарту;
3) азаматтықты тәрбиелеу және қазақстандық патриотизм сезімін нығайту.
6. Құқықтары мен міндеттері:
Бөлім өзіне жүктелген міндеттерді іске асыру және функцияларды жүзеге асыру мақсатында заңнамада белгіленген тәртіппен құқылы:
- мемлекеттік органдар мен лауазымды тұлғалардан, өзге де ұйымдардан өз функцияларын орындауға қажетті ақпаратты сұрату, мемлекеттік органдар мен өзге де ұйымдардың қызметкерлерін Басқарманың құзыретіне жататын мәселелерді дайындауға тарту, тиісті ұсыныстар әзірлеу үшін уақытша жұмыс топтарын құру;
- жастар саясаты  саласында мемлекеттік органдардың қызметін ұйымдастыруды жетілдіру бойынша облыс әкіміне ұсыныстар енгізу, Басқарманың қарамағына жататын мәселелер бойынша ақпараттық-талдау және өзге де материалдарды дайындауды жүзеге асыру;
- тиісті мемлекеттік органдар мен лауазымды тұлғаларға Басқарманың қызмет саласына қатысты тапсырмалар беру, олардың орындалуын бақылау, сондай-ақ орталық және жергілікті атқарушы органдар өткізетін іс-шараларға қатысу;
- қарамағында жастар саясаты  мәселелері және Басқарма құзыретіне кіретін өзге де мәселелер бар мемлекеттік органдардың лауазымды тұлғаларына ұйымдастырушылық-әдістемелік, ақпараттық және өзге де көмек көрсету;
- қызметті стратегиялық, операциялық жоспарларға, сондай-ақ Басқарманың жұмыс жоспарларына сәйкес жүзеге асыру;
- өз құзыретіне жататын мәселелер бойынша құқық қорғау және өзге де мемлекеттік органдармен өзара іс-қимыл жасауға;
2) міндеттері: 
өз қызметін жүзеге асыру барысында Қазақстан Республикасының қолданыстағы заңнамасының талаптарын орындауды қамтамасыз ету;
Қазақстан Республикасы Президентінің, Үкіметінің және өзге де орталық атқарушы органдардың, сондай-ақ Абай облысының әкімі мен әкімдігінің актілері мен тапсырмаларын сапалы әрі уақтылы орындау.
7. Функциялары:  
1) мемлекеттік жастар саясатын іске асыру;
2) жастарды жұмыспен қамту және еңбекпен қамту саясатын іске асыруды қамтамасыз ету, сондай-ақ жас мамандарды жұмысқа орналастыру тәжірибесі мен еңбек нарығына мониторинг жүргізуді ұйымдастыру;
3) жастардың волонтерлік қызметі мен жастардың өзін-өзі басқаруының дамуына жәрдемдесу;
4) жастар ресурстық орталықтарын құру, олардың қызметін қамтамасыз ету және үйлестіру; 
5) өңірлік жастар форумын өткізуді қамтамасыз ету;
6) қазақстандық патриотизмді, конфессияаралық келісімді және этносаралық төзімділікті нығайту бойынша шаралар қабылдау;
7) жастар еңбек жасақтарын құру, ұйымдастыру, қамтамасыз ету, сондай-ақ олардың қызметіне мониторинг жүргізу;
8) мемлекеттік жастар саясаты мәселелері бойынша жастар ұйымдарымен өзара іс-қимыл және ынтымақтастықты жүзеге асыру;
9) Қазақстан Республикасы Үкіметі айқындайтын тәртіппен Абай облысы аумағында жастар саясаты саласындағы мемлекеттік әлеуметтік тапсырысты қалыптастыру және іске асыру;
10) жастар саясаты мәселелері бойынша облыстық іс-шараларды ұйымдастыру және өткізу;
11) Қазақстан Республикасының заңнамасында көзделген өзге де функцияларды жүзеге асыру.

3. Жастар бастамаларын қолдау бөлімінің 
қызметін ұйымдастыру

8. Бөлім Қазақстан Республикасының заңнамалық актілеріне, Қазақстан Республикасы Президентінің актілеріне және өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерге ие. 
9. Бөлімді бөлім басшысы басқарады. Бөлім басшысы Қазақстан Республикасының заңнамасында белгіленген тәртіппен басқарма басшысының бұйрығымен қызметке тағайындалады және қызметінен босатылады. 
10. Бөлім басшысы бөлім қызметіне жалпы басшылықты жүзеге асырады және өзіне жүктелген міндеттердің орындалуына әрі өз өкілеттіктерін жүзеге асыруына дербес жауапты болады. 
11. Бөлім басшысы басқарма басшылығына бөлімнің құрылымы мен штат саны жөнінде ұсыныстар енгізеді. 
12. Бөлім басшысы уақытша болмаған жағдайда оның лауазымдық міндеттерін орындау бөлім басшысының ұсынысы бойынша бөлім қызметкерлерінің біріне басқарманың бұйрығымен жүктеледі. 
13. Бөлімнің құзыретіне жататын мәселелер бойынша басқарманың басқа құрылымдық бөлімшелеріне бөлім атынан жіберілетін құжаттарға бөлім басшысы, ал ол болмаған жағдайда оның міндетін атқарушы тұлға қол қояды. 


Абай облысының 
жастар саясаты мәселелері жөніндегі 
басқармасының басшысы                                        О. Бейсенбаев 
